CELEX: 32017R0605
Language: et
Date: 2017-03-29 00:00:00
Title: Komisjoni määrus (EL) 2017/605, 29. märts 2017, millega muudetakse osoonikihti kahandavaid aineid käsitleva Euroopa Parlamendi ja nõukogu määruse (EÜ) nr 1005/2009 VI lisa (EMPs kohaldatav tekst )

30.3.2017   
            
            
               ET
            
            
               Euroopa Liidu Teataja
            
            
               L 84/3
            
         KOMISJONI MÄÄRUS (EL) 2017/605,
   29. märts 2017,
   millega muudetakse osoonikihti kahandavaid aineid käsitleva Euroopa Parlamendi ja nõukogu määruse (EÜ) nr 1005/2009 VI lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. septembri 2009. aasta määrust (EÜ) nr 1005/2009 osoonikihti kahandavate ainete kohta, (1) eriti selle artikli 13 lõiget 2,
   ning arvestades järgmist:
   
               (1)
            
            
               Määruse (EÜ) nr 1005/2009 VI lisaga on kehtestatud tähtpäevad, pärast mida ei tohiks kasutada haloone uute seadmete, sealhulgas uute õhusõidukite tulekustutites ega tuletõrjesüsteemides. Vastavalt määruse (EÜ) nr 1005/2009 VI lisa punkti 2 alapunktile b sõltub uue seadme määratlus asjaomasele reguleerivale asutusele tüübisertifikaadi taotluse esitamise kuupäevast.
            
         
               (2)
            
            
               Õigusliku selguse ja järjepidevuse tagamiseks määruse (EÜ) nr 1005/2009 rakendamisel on vaja määruse (EÜ) nr 1005/2009 VI lisa punkti 2 alapunktis b esitatud määratluses täpsustada, et õhusõidukite puhul mõistetakse tüübisertifikaadi taotluse all üksnes uue tüübisertifikaadi taotlust ning see ei hõlma kehtiva tüübisertifikaadi muutmist. See on kooskõlas ka haloone käsitlevate Rahvusvahelise Tsiviillennunduse Organisatsiooni standardite puhul kasutatud põhimõttega.
            
         
               (3)
            
            
               Seepärast tuleks määrust (EÜ) nr 1005/2009 vastavalt muuta.
            
         
               (4)
            
            
               Käesoleva määrusega ette nähtud meetmed on kooskõlas määruse (EÜ) nr 1005/2009 artikli 25 lõike 1 kohaselt asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1005/2009 VI lisa punkti 2 alapunkti b lõppu lisatakse järgmine tekst:
   
      „õhusõidukite puhul tähendab tüübisertifikaadi taotluse esitamine uue õhusõidukitüübi sertifitseerimise taotluse esitamist;“.
   
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. märts 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 286, 31.10.2009, lk 1.